ພວກ​ປະ​ທ້ວງ ຕະຫຼາດຄ້າ​ຮຸ້ນ ຫລາຍສິບຄົນ ຖືກຈັບ (ວີດີໂອກັບສະໄລດ໌)
ພວກ​ປະ​ທ້ວງ ​​ຫລາຍ​ຮ້ອຍ​ຄົນ​ ພາກັນ​ໄປເຕົ້າ​ໂຮມ​ ​ຢູ່​​ໃນ​ເຂດຄຸ້ມ​ການ​ເງິນ​ ຂອງນ​ະຄອນ​ນິວຢອກ ເນື່ອງໃນວັນຄົບຮອບ 1 ປີ ວັນຈັນວານນີ້.​
ພວກປະທ້ວງຕໍ່ຕ້ານຕະຫຼາດຄ້າຮຸ້ນຫຼື Occupy Wall Street ຫລາຍສິບຄົນໄດ້ຖືກຈັບ ຢູ່ໃກ້ໆກັບຕະຫຼາດຮຸ້ນນະຄອນ ນິວຢອກ ໃນຂະນະທີ່ມີການປະທ້ວງຄົບຮອບນຶ່ງປີຂອງ ຂະບວນການດັ່ງກ່າວ ຫລາຍຮ້ອຍຄົນພາກັນເຕົ້າໂຮມກັນຢູ່ໃນເຂດໃຈກາງ ຄຸ້ມການເງິນຂອງນະຄອນນິວຢອກ ໃນວັນຈັນວານນີ້ ເຈົ້າໜ້າທີ່ຕໍາຫລວດໄດ້ຈັບກຸມພວກປະທ້ວງຈຸນຶ່ງ ທີ່ພາກັນນັ່ງລົງຢູ່ຂ້າງຖະໜົນ ທາງເຂົ້າຕະຫຼາດຄ້າຮຸ້ນ ພວກປະທ້ວງຕະຫຼາດຮຸ້ນໄດ້ຮຽກຮ້ອງໃຫ້ບັນດາຜູ້ສະໜັບ ສະໜູນເຕົ້າໂຮມກັນຢູ່ນອກຕະຫຼາດຄ້າຮຸ້ນແລະລົບກວນ ການສັນຈອນໄປມາຢູ່ໃນເຂດດັ່ງກ່າວ ບັນດາຜູ້ນໍາພາການ ປະທ້ວງກ່າວວ່າ ການປະທ້ວງທີ່ວ່ານີ້ ຈັດຂຶ້ນເພື່ອສ້າງຄວາມກ້າວໜ້າໃຫ້ແກ່ເປົ້າໝາຍ “ເພື່ອໃຫ້ໂລກມີຄວາມຍຸຕິທຳແລະໝັ້ນຄົງ " ຂະບວນການພວກປະທ້ວງຕໍ່ຕ້ານ Wall Street ໄດ້ເລີ້ມຂື້ນມາເມື່ອນຶ່ງປີກ່ອນ ໃນຂະນະທີ່ການປະທ້ວງຕໍ່ອັນທີ່ຮ້ອງວ່າ ເປັນຄວາມເຫັນແກ່ໂຕຂອງລະບົບບໍລິສັດ ແລະ ຄວາມບໍ່ສະເໝີພາບທາງດ້ານເສດຖະກິດ ຢູ່ໃນສະຫະລັດ ບັນດານັກເຄື່ອນໄຫວໄດ້ເລີ້ມການປະທ້ວງຂອງເຂົາເຈົ້າໃນວັນທີ່ 17 ເດືອນ ກັນຍາ ປີກາຍນີ້ ແລະໄດ້ຕັ້ງຄ້າຍຢູ່ໃກ້ສວນສາທາລະນະ ແລະເພື່ອສົນທະນາການພະຍາຍາມຂອງເຂົາເຈົ້າ ການເຄື່ອນໄຫວດັ່ງກ່າວແມ່ນໄດ້ເກີດຂຶ້ນຊໍ້າ ອີກຢູ່ຕາມຫົວເມືອງຕ່າງໆໃນທົ່ວປະເທດ ຮວມທັງ ວໍຊິງຕັນ ແລະ ເມືອງອົກແລນ ພວກປະທ້ວງ ໄດ້ຊຸກຍູ້ໃຫ້ມີການປະຕິຮູບໃນຂອບເຂດທີ່ກວ້າງຂວາງ ຮວມທັງທະນາຄານ ການໃຫ້ເງິນສະໜັບສະໜຸນໃນການຫາສຽງ ແລະບັນຫາສິ່ງແວດລ້ອມ